ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«--------» փետրվարի 2024 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ս.ՀԱՄԲԱՐՁՈՒՄՅԱՆ ՓՈՂՈՑ N 35 ՀԱՍՑԵԻ ՇԵՆՔԸ «ՖՐԻԴ ՍՈՂՈՅԱՆԻ» ՄՇԱԿՈՒԹԱՅԻՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի դրույթներով, հիմք ընդունելով Գյումրի համայնքի ավագանու 2020 թվականի սեպտեմբերի 08-ի N 134-Ա որոշումը և հաշվի առնելով «Ֆրիդ Սողոյանի» Մշակութային Հիմնադրամի Հոգաբարձուների Խորհրդի նախագահի գրությունը (մուտքագրված համայնքապետարանում 2024 թվականի հունվարի 19-ի N 1080 թվագրմամբ)՝ **Հայաստանի Հանրապետության Շիրակի մարզի Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող Ս.Համբարձումյան փողոց N 35 հասցեի 332,75 (երեք հարյուր երեսուներկու ամբողջ յոթանասունհինգ հարյուրերորդական) քառակուսի մետր մակերեսով շենքը և դրա պահպանման ու սպասարկման համար զբաղեցված 0,051642 (զրո ամբողջ հիսունմեկ հազար վեց հարյուր քառասուներկու միլիոներորդական) հեկտար մակերեսով հողամասը 20 (քսան) տարի ժամկետով անհատույց օգտագործման տրամադրել «Ֆրիդ Սողոյանի» Մշակութային հիմնադրամին, շենքը կապիտալ հիմնանորոգման և «Ֆրիդ Սողոյանի» հուշատուն-ցուցասրաhի գործունեությունը կազմակերպելու նպատակով:
2. Շենքի վերակառուցման և բարեկարգման աշխատանքները 5 (հինգ) տարվա ընթացքում հաջող իրականացնելու դեպքում անդրադառնալ սույն որոշման 1-ին կետում նշված ժամկետին՝ այն երկարաձգելու նպատակով, հակառակ դեպքում շենքը հետ վերցնել օգտագործումից:
3. Սույն որոշումն ուժի մեջ է մտնում «Ֆրիդ Սողոյանի» մշակութային հիմնադրամին պատշաճ իրազեկելու օրվան հաջորդող օրվանից:

Ս.Ջանոյան

Կ.Բադալյան

Հ. Գասպարյան

Հ.Վարդանյան

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ « ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ս.ՀԱՄԲԱՐՁՈՒՄՅԱՆ ՓՈՂՈՑ N 35 ՀԱՍՑԵԻ ՇԵՆՔԸ «ՖՐԻԴ ՍՈՂՈՅԱՆԻ» ՄՇԱԿՈՒԹԱՅԻՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը լրացուցիչ խթան կհանդիսանա քաղաքի մշակութային կյանքի աշխուժացման, զբոսաշրջության զարգացման, քաղաքի մշակութային արժեքների համալրման և քաղաքի լավագույն արվեստագետների ստեղծագործությունների հանրահռչակմանը:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ « ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ս.ՀԱՄԲԱՐՁՈՒՄՅԱՆ ՓՈՂՈՑ N 35 ՀԱՍՑԵԻ ՇԵՆՔԸ «ՖՐԻԴ ՍՈՂՈՅԱՆԻ» ՄՇԱԿՈՒԹԱՅԻՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետության Շիրակի մարզի Գյումրի քաղաքի Ս.Համբարձումյան փողոց N 35 հասցեի շենքը «Ֆրիդ Սողոյանի» մշակութային հիմնադրամին անհատույց օգտագործման տրամադրելու մասին» որոշման ընդունմամբ Գյումրի համայնքի 2024 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: