**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

« **13**» **փետրվարի 2024թվականի N- Ա**

**«ՄՏՈՐՈՒՄՆԵՐԻ ԹԱՏՐՈՆ» ՄՇԱԿՈՒԹԱՅԻՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

Մաքսիմ պրոդակշնը համագործակցելով **«**Մտորումների թատրոն**»** մշակութային հասարակական կազմակերպության հետ, իրականացնում է նկարահանումներ աշխարհի չեմպիոն, Եվրոպայի կրկնակի չեմպիոն Նազիկ Ավդալյանի կյանքի և սպորտային անհավանական կարիերայի մասին ֆիլմ նկարահանելու նպատակով:

Նկատի ունենալով վերոգրյալը, ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Հայաստանի Հանրապետության Շիրակի մարզի Գյումրի համայնքի ավագանու 2017 թվականի նոյեմբերի 06-ի N 119-Նորոշման 1-ին կետով հաստատված կարգի 10-րդ և 11-րդ կետի դրույթներով և հիմք ընդունելով **«**Մտորումների թատրոն**»** մշակութային հասարակական կազմակերպության (այսուհետ՝ կազմակերպություն) տնօրեն Հռիփսիմե Գաբոյանի Հայաստանի Հանրապետության Շիրակի մարզի Գյումրի համայնքի ղեկավարին ուղղված գրությունը՝ (Գյումրու համայնքաապետարանում մուտքագրված` 2024 թվականի հունվարի 31 -ին N 1858 թվագրմամբ)՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Կազմակերպությանը որպես նվիրատվություն հատկացնել 2 200 000 (երկու միլիոն երկու հարյուր հազար) Հայաստանի Հանրապետության դրամ` ֆիլմը նկարահանող 40 հոգանոց խմբի գիշերակացի և նախաճաշի ծախսերն իրականացնելու նպատակով:

2. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Հայաստանի Հանրապետության Շիրակի մարզի Գյումրի համայնքի 2024 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

3. Սույն որոշումն ուժի մեջ է մտնում կազմակերպության նախագահին պատշաճ իրազեկելու օրվան հաջորդող օրվանից:

**Կ.ԲԱԴԱԼՅԱՆ**

**Հ.ՎԱՐԴԱՆՅԱՆ**

**Լ.ԲԱՐՍԵՂՅԱՆ**

Կատարող՝

Ա. Տաշչյան

**ՀԻՄՆԱՎՈՐՈՒՄ**

«**«ՄՏՈՐՈՒՄՆԵՐԻ ԹԱՏՐՈՆ» ՄՇԱԿՈՒԹԱՅԻՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**»

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**«**Մտորումների թատրոն**»** մշակութային հասարակական կազմակերպությունը, համագործակցելով Մաքսիմ պրոդակշնի հետ, իրականացնում է նկարահանումներ աշխարհի չեմպիոն, Եվրոպայի կրկնակի չեմպիոն Նազիկ Ավդալյանի կյանքի և սպորտային անհավանական կարիերայի մասին ֆիլմ նկարահանելու նպատակով:

Որոշման ընդունումը պայմանավորված է Հայաստանի Հանրապետության Շիրակի մարզի Գյումրի համայնքի համագործակցությունը նշված ֆիլմի նկարահանման համար նվիրատվություն հատկացնելու անհրաժեշտությամբ:

**ՏԵՂԵԿԱՆՔ**

«**«ՄՏՈՐՈՒՄՆԵՐԻ ԹԱՏՐՈՆ» ՄՇԱԿՈՒԹԱՅԻՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2024ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

**«**Մտորումների թատրոն**»** մշակութային հասարակական կազմակերպությունը, որպես նվիրատվություն դրամական միջոցներ հատկացնելու մասին» որոշման ընդունմամբ Հայաստանի Հանրապետության Շիրակի մարզի Գյումրի համայնքի 2024 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: