**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ**

**ՆԱԽԱԳԱՀԻ ՏԵՂԱԿԱԼ**

Ձեր №

0010, ք.Երևան, Տիգրան Մեծի պող.4

Հեռ. 011 52 37 06, ֆաքս 011 52 97 53

Էլ. փոստ: [info@spm.am](mailto:info@spm.am)

Վեբ կայք: [www.stateproperty.am](http://www.stateproperty.am)

**ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ**

**ՎԱՐԴԳԵՍ ՍԱՄՍՈՆՅԱՆԻՆ**

Հարգելի՛ պարոն Սամսոնյան,

Տեղեկացնում ենք, որ ՀՀ Շիրակի մարզ, համայնք Գյումրի ք․, Լիսինյան փողոց թիվ 15 շենք հասցեում գտնվող 1653.8 քառ մետր մակերեսով կիսակառույց շենքի և դրա սպասարկման ու օգտագործման համար հատկացված 0.10682 հեկտար մակերեսով հողամասի նկատմամբ արդեն իսկ գրանցվել է Հայաստանի Հանրապետության սեփականության իրավունքը (վկայականը կցվում է)։

Միաժամանակ տեղեկացնում ենք, որ վերոնշյալ գույքը Գյումրի համայնքին նվիրաբերելու հարցի հետագա քննարկման նպատակով անհրաժեշտ է ՀՀ ՏԿԵՆ պետական գույքի կառավարման կոմիտե ներկայացնել ՀՀ կառավարության 13.10.2016թ. «Պետական սեփականություն հանդիսացող գույքի նվիրաբերության կարգը հաստատելու մասին» N1067-Ն որոշմամբ հաստատված կարգի 10.1 կետով սահմանված տեղեկատվությունը, ինչպես նաև տեղեկատվություն նախատեսվող ծրագրի վերաբերյալ և Գյումրու համայնքի ավագանու համապատասխան որոշում՝ նախատեսվող ծրագրի շրջանակներում համայնքի կողմից առաջարկվող ներդրումային պարտավորությունների կատարման վերաբերյալ։

Միաժամանակ տեղեկացնում ենք, որ ՀՀ Շիրակի մարզ, համայնք Գյումրի ք․, Վ․Սարգսյան 14 մասնաշենք հասցեում գտնվող անշարժ գույքի շենք-շինությունների նկատմամբ ևս գրանցվել է Հայաստանի Հանրապետության սեփականության իրավունքը (վկայականը կցվում է), սակայն դրանց սպասարկման ու օգտագործման համար հատկացված 0․306926 հեկտար մակերեսով հողամասի նկատմամբ գրանցվել է Հայաստանի Հանրապետության վարձակալության իրավունքը։

Հաշվի առնելով վերոնշյալը՝ տեղեկացնում ենք, որ Հայաստանի Հանրապետության կողմից ՀՀ Շիրակի մարզ, համայնք Գյումրի ք․, Վ․Սարգսյան 14 մասնաշենք հասցեում գտնվող անշարժ գույքի նկատմամբ հետագա տնօրինման գործընթացն իրականացնելու նպատակով անհրաժեշտ է Գյումրու ավագանու կողմից կայացնել շենք-շինությունների սպասարկման ու օգտագործման համար հատկացված 0․306926 հեկտար մակերեսով հողամասը Հայաստանի Հանրապետությանը նվիրելու մասին համապատասխան որոշում և այն ևս տրամադրել ՀՀ ՏԿԵՆ պետական գույքի կառավարման կոմիտե։

Առդիր՝ 2 խտանիշք։

**Հարգանքով՝ԳԵՎՈՐԳ ԲԱԲԱՅԱՆ**

